- Hindi News
- National
- बैठक में बिना तैयारी के पहुंचे बाली डीएसपी को आईजी ने लगाई फटकार, रीडर ऑपरेटर निलंबित
बैठक में बिना तैयारी के पहुंचे बाली डीएसपी को आईजी ने लगाई फटकार, रीडर ऑपरेटर निलंबित
जोधपुररेंज के पुलिस महानिरीक्षक (आईजी) हवासिंह घुमरिया ने बुधवार को सादड़ी थाने का निरीक्षण किया। निरीक्षण के दौरान थाने में पसरी अव्यवस्थाओं पर उन्होंने नाराजगी जताते हुए सुधारने के निर्देश दिए। सादड़ी थाने में ही आईजी ने बाली वृत के एएसपी, डीएसपी तथा वृत के सभी पुलिस थानों के थाना प्रभारियों की बैठक ली। बैठक में बिना तैयारी के आए बाली डीएसपी गुलाबसिंह राठौड़ से भी नाराजगी जताते हुए आईजी ने रिकार्ड मेंटेन करने की हिदायत दी। बैठक में आईजी ने अपराध नियंत्रण और अपराधियों की धरपकड़ के और ज्यादा प्रयास करने के निर्देश दिए। उन्होंने बैठक में सभी थाना प्रभारियों को यह भी ताकीद किया कि थाने में आने वाले हर फरियादी की बात को तसल्ली से सुन कर उन पर प्रभावी कार्रवाई की जाए। बैठक के दौरान बाली डीएसपी कार्यालय द्वारा रिकार्ड संधारण में लापरवाही बरतने का मामला उजागर होने के बाद डीएसपी के रीडर हैडकांस्टेबल लक्ष्मीनारायण कंप्यूटर ऑपरेटर कुंजबिहारी को निलंबित किया गया। इन दोनों पुलिसकर्मियों को बाली डीएसपी कार्यालय से हटाकर पुलिस लाइन में भेज दिया। दोपहर बाद आईजी उदयपुर रवाना हो गए। बैठक के दौरान एसपी दीपक भार्गव भी मौजूद थे। शेष|पेज13
जोधपुरसे उदयपुर जाते हुए आईजी हवासिंह घुमरिया मंगलवार की रात को रणकपुर पहुंचे, जहां रात्रि विश्राम करने के बाद बुधवार सुबह वे सादड़ी थाने में पहुंचे। यहां एसपी दीपक भार्गव दीपक भार्गव के साथ उन्होंने सादड़ी थाने का निरीक्षण किया। निरीक्षण के बाद आईजी ने सादड़ी थाने में ही बाली वृत के पुलिस अफसरों की बैठक की। बैठक में एएसपी अताउर्रहमान, बाली डीएसपी गुलाबसिंह, बाली एसएचओ कैलाशदान, देसूरी एसएचओ सुरेंद्रसिंह भाटी, सादड़ी एसएचओ हरचंद देवासी, खिंवाड़ा एसएचओ राजूराम सीरवी, रानी एसएचओ दीपसिंह भाटी भी मौजूद थे। दो घंटे तक चली बैठक में आईजी ने अपराध अपराधवृत्ति वाले लोगों पर अंकुश लगाने के लिए प्रभावी कार्रवाई के निर्देश दिए।
सादड़ी. जोधपुर पुलिस महानिरीक्षक हवासिंह घुमरिया ने सादड़ी पुलिस थाने का निरीक्षण किया। बाली वृत्त पुलिस के थानाधिकारियों की बैठक ली।
tgl_Latn sot_Latn hin_Deva hin_Deva hin_Deva hin_Deva hin_Deva